b'\n_START_ARTICLE_\nNe\xc4\x87u protiv druga svog (singel)\n_START_SECTION_\nNastanek dueta\n_START_PARAGRAPH_\nRade \xc5\xa0erbed\xc5\xbeija je ustvaril melodijo in napisal besedilo za singel v \xc4\x8dasu snemanja celove\xc4\x8dernega srbskega filma Ne\xc4\x8dista krv. Ker je v filmu nastopala tudi 17-letna Ceca Ra\xc5\xbenatovi\xc4\x87 (takrat Ceca Veli\xc4\x8dkovi\xc4\x87), ki je igralca presenetila s svojim pevskim talentom, jo je ta povabil na snemanje singla.  Pesem sta posnela v improviziranem snemalnem studiu, v nekem vranjskem hotelu.  Re\xc5\xbeiserju omenjenega filma, Stojanu Stoj\xc4\x8di\xc4\x87u, je bila pesem zelo v\xc5\xa1e\xc4\x8dna, zato jo je objavil v zaklju\xc4\x8dnem delu filma kot odjavno glasbeno podlago.\n_START_SECTION_\nPromocija singla\n_START_PARAGRAPH_\nRade \xc5\xa0erbed\xc5\xbeija je pesem predstavljal v za\xc4\x8detku leta 1992 na svojih protivojnih predstavah in koncertih za mir v Sarajevu.  Uradno promocijo singla je imel 5. aprila v Sarajevu, istega dne, ko se je za\xc4\x8dela bosanska vojna.  Ceca je o posnetem duetu govorila za beograjske (ve\xc4\x8dinoma estradne) tiskane medije. Skupne promocije singla ni bilo.'